nl en af af en en af nl af nl nl de en en en en nl af af af af af af af nl af nl af af af af af af af nl nl nl af af af af af af af nl nl nl nl en nl af nl af af nl nl de af af af af af af af af af af af af nl id pt af af nl en nl af af nl af nl nl en af en
Nuusbrief van die Sentrum vir Publieke Getuienis
Gesprek oor die toekoms van die nuwe stad, die Paarl
Subscribe to Blog via Email
Enter your email address to subscribe to this blog and receive notifications of new posts by email.
Die ekonomiese toekoms van SA
Op 24 Mei het die Sentrum vir Publieke Getuienis, in samewerking met in Harmonie, ’n gespreksaand aangebied waaraan proff Jannie Rossouw (Wits), Rachel Jafta (US) en Piet Naudé (US Bestuurskool) deelgeneem het. Met volle erkenning aan hul bydraes word die volgende kursoriese opmerkings oor ons ekonomiese toekoms gemaak:
SA is, soos die res van die wêreld, deel van die vierde industriële revolusie en dit gaan groot uitdagings aan die status quo stel. Die volhoubaarheid van huidige ekonomiese modelle en die toekomstige beskikbaarheid van werksgeleenthede is hoog op die lys. Daarby moet die impak van eskalerende digitalisering op die menslike psige nie onderskat word nie.
McKinsey bereken dat die wêreld se skuldlas van $87 triljoen in 2000 tot $199 triljoen in 2014 gegroei het.
Teen 2050 gaan ons waarskynlik meer kilogramme plastiek as vis in die see hê.
Die wêreld staar drie groot uitdagings in terme van ekonomiese groei in die gesig (wat ‘n noemenswaardige verskil kan maak): goedkoop hernubare energie, veel groter hergebruik van bronne en veel groter effektiwiteit in sisteme. Ons dink veral aan vervoer, behuising en voedsel.
Afhangende van watter meetinstrument jy gebruik, het armoede wel wêreldwyd marginaal gedaal, maar ongelykheid het gestyg. Armoede het  ’n nuwe gesig Mense kan luukses soos TV’s en selfone bekostig, maar sukkel met vervoer, behuising en voedsel.
Dringend benodig: Innovasie, innovasie en nogmaals innovasie!
Groei gaan oor veel meer as BBP. Dit is nie net ’n tegniese vraagstuk nie, maar bo alles ’n menslike vraagstuk.
Geen ekonomie kan losgemaak word van die sosio-politieke omgewing waarin dit funksioneer nie.
Die behoud en beskerming van ons instellings (institutions) is net so belangrik om ’n stabiele omgewing vir groei daar te stel. Dit is tans een van die groot verskille tussen SA en Zimbabwe. Selfs die groot staatsdiens, waaroor baie kla, is ’n gevestigde instelling wat baie vir ekonomiese stabiliteit beteken. Dit geld ook vir die talle ander instellings soos Hoofstuk 9 instellings, kerke, skole, die regbank en meer.
SA benodig ’n regering van nasionale heling. Die skade wat pres Zuma aan die land aangerig het, is veel meer as die korrupsie waarby hy self moontlik betrokke is. Dit gaan oor die vernietiging van waardestelsels.
SA het dringend ’n herstel in waardestelsels Die ekonomie kan nie daarsonder groei nie.
Ons lewe met ’n weggooimentaliteit wat hope gemors in ons arm buurtes laat ophoop en myne oorvloedige hoeveelhede chemikalieë in ons waterstelsels laat stort. Dieselfde virus veroorsaak dit.
Vertroue laat alles vinniger beweeg en groei. Wantroue maak alles stadiger. Ons sit tans met ’n massiewe wantroueprobleem in die land. Die vraag is: Waar begin die herstel van vertroue en wat is ons verantwoordelikheid?
Die private sektor sal veel groter politieke en sosiale intelligensie moet ontwikkel.
Restitusie en, selfs verder, welvaartbelasting in een of ander vorm, blyk onafwendbaar te wees. Ingeligte deelname aan die gesprek is krities noodsaaklik, anders sou dit die ekonomie groot skade kon berokken.
Maatskaplike toelaes het gekom om te bly.
Relevante, toepaslike, gefokusde onderwys en opleiding bly van ons grootste uitdagings. Eintlik kan daar nie genoeg oor die onderwerp gepraat word nie. Dit bly een van die heel belangrikste faktore wat die toekoms van die SA ekonomie gaan bepaal. Dit gaan egter ook ’n rol speel in die daarstel van sosiale kohesie as alternatief vir ekstremisme. Dit kan ’n deurslaggewende rol speel in die verstaan van die Grondwet en vestiging van waardestelsels. Elke stukkie effektiewe investering in die onderwys is ’n investering in die ekonomie. Onthou egter dat ware opvoeding meer is as die blote oordrag van feitekennis.
Vaardighede soos programmering gaan toenemend in aanvraag wees, en ons hele onderwys- en opleidingstruktuur sal daarby moet aanpas.
’n Groot hoeveelheid van die probleme wat SA tans beleef, is grootliks oplosbaar.
Vrae soos bevolkingsaanwas en armoede, inflasie en armoede, en kultuur en armoede word nie genoegsaam hanteer nie.
Tot 2025 gaan die wêreld-ekonomie met nagenoeg $40 triljoen groei, waarvan ’n geskatte 75% van hierdie groei in ontwikkelende lande gaan plaasvind. Wat ’n geleentheid!
Posted on September 5, 2017Categories DialoogsessiesLeave a comment on Die ekonomiese toekoms van SA
Gesprek oor die toekoms van die nuwe stad, die Paarl.
Van links na regs: Braam Hanekom (PSD:Publieke Getuienis), Herman Bailey (oud-burgemeester, Wellington), Johan Muller (raadslid), Carel Stander (mentor), Mark van Eyssen (organiseerder), Kosie Möller (eienaar, Oppiestoep)
Notule van die Dinkskrum: Watter struikelblokke verhoed die Paarl om Sosio-Ekonomies suksesvol te funksioneer ? Hoe kan hierdie struikelblokke uit die weg geruim word?
Gehou van 18:00-20:00 op 23 Augustus 2017
Oppie Stoep, Kleine Parys, Paarl
Mark van Eyssen open die vergadering deur vir dr Braam Hanekom en die gaste welkom te heet.
Braam Hanekom vertel meer van wat die Sentrum vir Publieke Getuienis doen.
Hy vra die vraag: Hoe kan ons hierdie dorp (met verwysing na Paarl en Wellington) ‘n beter plek maak?
Gebed word gedoen voor die gesprek begin.
Almal teenwoordig kry kans om hulself aan die vergadering voor te stel.
Die vloer word oopgestel vir kommentaar. Hier volg ’n kursoriese opsomming:
Die toename in haweloosheid en die effek wat dit op die gemeenskap as ’n geheel het (misdaad, negatiwiteit, moedeloosheid ens.)
Die moontlike oorsake van die hoë haweloosheid- en werkloosheidsyfer word bespreek. Faktore soos ’n gebrek aan dissipline onder jong mense, ’n gebrek aan relevante opleiding en die feit dat die gemeenskap nog nie sosiaal geïntegreerd is nie word bespreek.
Die belangrikheid van sosiale samehorigheid en ’n nuwe sosiale kontrak op gemeenskapsvlak word beklemtoon. Die vergadering is eensgesind dat daar nie meer gewag kan word vir die regering om die verandering wat nodig is te inisieer nie. Dit moet op gemeenskapsvlak gebeur. Geen sosiale uitdaging kan alleen en sonder gemeenskap hanteer word nie.
Die huidige gebrek aan effektiewe leierskap word bespreek. Die konsep van wat werklike leierskap is en die belangrikheid van die ontwikkeling van leierskapeienskappe in die jeug word bespreek. Die jeug moet leiers in hul eie portuurgroep hê. Wie moet om ’n tafel gekry word om te besluit wat gedoen moet word en die leiding te neem om dit te laat gebeur?
Die platform vanwaar die inisiatiewe om die gemeenskap te integreer gedryf moet word word bespreek. Die mening word gegee dat dit nie van die kerk of ’n politieke platform gedoen moet word nie, aangesien ’n nuwe sosiale kontrak nie tussen mense moet onderskei op grond van klas, ryk en arm, geloof ens nie.
Die voorstel word gegee dat daar eers bepaal moet word hoeveel instansies daar reeds in die Paarl is wat bydra tot die opheffing van die gemeenskap. Die behoefte van die gemeenskap moet dan bepaal word en die regte verteenwoordigers moet bymekaar kom en ’n forum vorm na wie toe idees en behoeftes gekommunikeer kan word.
Suid-Afrika as ’n land van diversiteit word bespreek. Die doel moet wees om die diversiteit te gebruik tot die gemeenskap se voordeel. Die Paarl (en Suid-Afrika as ’n land) is multi-kultureel en dit moet nie meer gesien word as ’n hindernis nie, maar as ’n geleentheid.
Die krisis van Suid-Afrika se kinders in terme van dissipline, ’n gebrek aan die nodige aandag en opvoeding, sowel as ’n goeie voorbeeld, word bespreek. Daar word vlugtig gepraat oor die bendes en die jong kinders wat daarby ingetrek word. Die vergadering stem saam dat daar as ’n gemeenskap hande gevat moet word in die grootmaak van kinders. ’n “Jou kind is my kind”-mentaliteit moet ontwikkel word.
Die belangrikheid van ’n waardesisteem word beklemtoon en bespreek.
Die vergadering word gevra wat die woord/konsep is wat vir hulle uitgestaan het. Die volgende is gegee:
Begin by die huis
Bepaal wat jou “sphere of influence” is. Die vraag is nie wat ons kan ontvang nie, maar wat ons kan bydra.
Dr Braam Hanekom sluit die gespreksessie af met gebed. Sy laaste boodskap aan die vergadering is: “Gaan uit en wees draërs van hoop. Bring energie en hoop.”
Almal geniet ‘n heerlike ete en kuier saam.
Lees gerus die volgende dokument deur Dirk Breytenbach van Paarl Sakekamer wat die vraag vra: Is South Africa at a turning point or ready to fail?
Is South Africa at a turning point or ready to fail
Posted on September 4, 2017September 6, 2017Categories Dialoogsessies, Gesprek oor die toekoms van die nuwe stad, die PaarlLeave a comment on Gesprek oor die toekoms van die nuwe stad, die Paarl.
Proudly powered by WordPress